આપણી સંસ્કૃતિમાં અનેક પરંપરા જોવા મળે છે. તેમાં સૌથી મહત્ત્વની પરંપરા છે. ગુરુ-શિષ્યની પરંપરા. ગણતરીનાં દિવસોમાં ગુરુ-પૂર્ણિમા પણ આવશે. આ દિવસે શિષ્ય પોતાના ગુરુ પ્રત્યે પોતાની કૃતજ્ઞતા વ્યક્ત કરે છે. સામાન્ય રીતે જેઓ ગુરુ પાસે અંતેવાસી તરીકે રહેતા હોય તેઓ માટે તો આ એક એવો વિશિષ્ટ દિવસ બની જાય છે કે જેનું નિરુપણ શબ્દોમાં થઈ શકતું નથી કેમ કે તે અનુભૂતિનો વિષય છે. સાચા હૃદયથી ગુરુની સેવામાં રત હોય છે, તેને જ તેનો અનુભવ થતો હોય છે.